心理病態

心理病態喺嚴格嘅性格心理學上係指一種性格上嘅特質，俾好多人認為係黑暗三角特質當中最反社會嗰個。心理病態傾向有持續嘅反社會行為、缺乏同理心而且異常大膽。罪犯多數都有心理病態。

生理研究 

心理學研究指，心理病態最重要嘅特點係唔識驚：有心理學研究試過搵班受試者返嚟，用生理方法嚟睇住啲受試者嘅情緒，發現一般人喺見到自己以外嘅人痛或者驚嗰陣，都會或多或少噉出現驚嘅反應，所以唔會想做出令其他人痛或者驚嘅行為；相比之下，心理病態程度高嘅人就缺少咗呢種反應－佢哋傾向咩都唔驚，即係話就算佢哋明知自己做緊嘅嘢會令其他人覺得受苦或者驚，佢哋都唔會有咩感覺，事後更加唔會因為做咗傷害人嘅嘢而自責。

有關心理病態嘅神經研究發現，有心理病態嘅人嘅杏仁核對於會令一般人驚嘅嘢嘅反應異常咁弱，意思即係話正常人嘅杏仁核會因為驚而活動起變化，但心理病態程度高嘅人嘅杏仁核冇呢種反應。

黑暗三角特質
最後通牒博弈
驚
性格衝動

攷

拎 

性格